
durch din höchgemiiete. 120 

got si gelobt, ez sol geschehen, 
daz wir in mit gesange sehen, amen. 



AUS KONRAD STOLLES ERFURTER 
CHRONIK. 

Ronrad Stolles thüringisch-erfurtische chronik besteht 
in der unstreitig von dem verfafser selbst herrührenden, 
aus Caspar Sagitlarhis nachlqfse in die Universitätsbiblio- 
thek zu Jena übergegangenen handschrift aus 337 quarl- 
blättern, die beiden deckblälter abgerechnet, wovon 9 den 
titel und das inhaltsverzeichnis ausmachen (bl. i — ccxlvii) 
und xlh bis xlvhi herausgeschnitten sind; zwischen cclxxi 
und cclxxii befinden sich 12 nicht numerierte blätter und 
ccLxxxxv ist doppelt, auf einer seite stehen abwechselnd 
31. 32. 33. 34. 35. 37 Zeilen, das zweite blatt enthält 
folgende bemerkung über die früheren besitzer, 'Der 
Ehrenveste unndt Achtbare Herr Georg Eckoldt vorneh- 
mer Burgcrr unndt Kauffmann in Erffurdt verehrte mir 
difs ohle Buch darfur ich gantz danckbar bin. Actum 
denn 10. Martii anno Xsti 1638. Casp. Matthaei mppia.' 
ob diese handschrift von dem letzteren unmittelbar an 
Sagittaritis gelangt sei ist un gewiss; dafs dieser aber die 
darin mitgetheilten , sonst nirgends, wenigstens nicht in 
gleicher ausßihrlichkeit vorkommenden nachrichten, be- 
sonders in der Historia der grafschaft Gleichen (Frankf. 
und Leipzig 1732) sorgfältig benutzt habe bezeugen 
mehrere stellen dieses erst nach seinem tode von E. S. Cy- 
prian herausgegebenen buches; sie sind aber nickt immer 
mit diplomatischer genauigkeit und beibehaltung der ur- 
sprünglichen Schreibart abgedruckt. 

Die gegenstände die der chronist bald kürzer bald 
ausführlicher abhandelt sind folgende, er beginnt, nach 
der weise seiner Vorgänger, mit den fernsten jähr hinderten. 

bl. .i Wy Noe dy archen gebuwet hat. 

bl. im. Wann dy stad trere gebuwet wart. — Von 
der borgk kuffehusen in Doringen. 

Von bl. xvn geht er über zu der geschickte Thürin- 
gens, Wy dy Doringe unndt dy Sachsen vele mol mit ein- 
ander gestreten haben. 

bl. xxx — xxxin. LXIII— LXVII. xxv — xxix. Lxvra — LXXIV 
enthalten das leben der heiligen Elisabeth und die sahi- 
reichen von ihr verrichteten wunder. 

bl. xxxix f. bruchstüc&e aus der geschichte der thü- 
ringischen landgrafen, erzählungen von merkwürdigen 
zu Erfurt vorgefallenen begebenheiten , feuersbrünsten, 
theurungen, ungewillern, seuchen, kometen, stürmen, erd- 
beben, somienfinsternissen , grofser hitze , harten wintern, 
reichen ernten an getreide und wein, auch die geschichte 
der grafen dieses landes wird dabei nickt au/ser acht ge- 
lafsen, jedoch ohne viele neue auf schlaf se darüber zu geben. 

Am ausführlichsten verbreitet sich Konrad Stolle über 
das was er selbst erlebte, die Zwietracht zwischen dem 
kurfürsten Friedrich und dem herzog Wilhelm zu Sachsen, 
bl. cxn. cxxii. cxlvii, und den sogenannten sächsischen 
bruderkrieg, von dem er viele interessante einzelheiten 
der nachweit aufbewahrt hat; hier ist er am vollständig- 
sten und als genauer, unparteiischer beobachter, der nichts 
ohne sorgfältige prüfung wiederholt, verdient er vollen 
glauben, zumal da seine aufzeichnung auch sonst mit den 
berichten wahrheitsliebender seitgenofsen übereinstimmen. 

bl. clxiv — ccx. Von dem grofsen mechtigen krig der do 
was an deme Rine czwischen dem stifte zu Köln und deme 
hercoge von Burgundien. sehr weitläufig und, wie Stolle 
selbst bl. cxxiv erklärt, geschöpft aus den mündlichen er- 
zählungen von theilnehmern und augenzeugen dieser hart- 
näckigen kämpfe, mit beifügung verschiedener damals be- 
kannt gewordener sich auf dieselben beziehender Volkslieder. 

bl. ccxi ff. liefern erzählungen von aufserordentlichen 
naturerscheinungen und landplagen (s. b. heuschrecken) 
und andern merkwürdigen ereignissen in Erfurt und der 
umliegenden gegend, daselbst veranstalteten wallfahrten, 
schützenhöfen, glockentaufen. 

Von bl. ccxxvin an widmet der verfafser dem swiste 
der Stadt Erßirt mit dem erzbischofe zu Mains und den 
markgrafen zu Meifsen und einzelnen vorfallen während 
seiner dauer vorzügliche aufmerksamkeit. beigefügt sind 
verschiedene damals durch öffentliche anschlage erschie- 
nene bekanntmachungen und vertrage von den jähren 
1480 — 1483, die zum theil auch in Falkensteins Erfurter 
chronik zu lesen sind, desgleichen Eyn 1yd von den von 
Erffort unnd dem bischoff zu Mentze mit der jähr zahl 1481. 

bl. cccvi. ccxxm folgen mehrere anhange (einige in la- 
teinischer spräche) die mitunter das ausländ, den Türken- 
krieg in Ungarn im j. 1526, und begebenheiten zu Rom 
in diesem und den 1530r jähren betreffen, ferner lieder 
meist satirischen inhalts auf die religionshändel während 
der lutherischen kirchenverbefserung. sie sind von ver- 
schiedenen händen. Konrad Stolle selbst scheint seine 
nachrichten mit dem j. 1493 geschlofsen zu haben; we- 
nigstens werden sie nach dieser zeit immer kürzer und 
unzusammenhängender, ob man die letzten aufzeichnun- 
gen von 1499 und 1502 dem verfafser selbst oder einem 
fortsetzer seines Werkes beilegen müfse, läfsl sich nicht 
mit gewissheit behaupten ; hingegen ist es keinem zioeifel 
unterworfen, dafs alles was die chronik bis zum j. 1493 
enthält von ihm niedergeschrieben oder wenigstens gesam- 
melt und dem buche einverleibt wurde. 

Alles was wir von Konrad Stolles leben wifsen, be- 
schränkt sich auf seine eigenen mittheilungcn an verschie- 
denen stellen seiner chronik, die wir hier wörtlich wie- 
derholen. 

bl. cxviii, bei dem j. 1446. Do disse geschieht also 
erging, do was ich Conrad Stolle der ditte geschreben had 
by mynen xvj jaren, also das ich der ebenture wol gedachte, 
und was do heime in deme dorffe zu Czimmern under deme 
Eitersberge, do hatte ich vater und muter und ging do by 
einen kerchenere in dy schule unnd sach auch dy für der 
dorffer vmme her jn des jungen hern lande das man dy 
brante, do floen alle lute jn deme erffortischen gerichte jn 
dy stad Erffort mit orem guthe unnd habe , unnd das ge- 
schmide us den kerchen unnd alle glocken das fürten alle 

dörffer jn die stad Erffort unnd bleib ouch kein man jn den 
dörffern : sy besorgeten sich das sy gefangen wurden. 

bl. cxxiii' (1446). Uff die selbe czit do. gingk ich Con- 
radus Stolle der ditz geschreben hat zu sente Seuero zu 
Erffort in dy schule, alfs das ich disser geschieht enteyl 

wol geseen habe bl. cxxv (1446). uff dyselben czit 

richten sich glichewol dy von Erffort uff ore were und schick- 
ten dy buchsen zu ringe umme dy stad uff dy ufsersten gra- 
ben, do was ich zu Erfort unde sach das, wanne es netc 
sich deme tage sente Jörgen und uff denselben tag solde 
frede odir unfrede czwischen den czweyen brudern zu der 
Numburg gemacht unnd beteydinget werde. 

bl. cxxvi (1447). Uff dy selben czit do ging ich Con- 
rad Stolle zu Salcza in die schule. 

bl. clv (1450). Sed amici Apel Vitczthumus (Vitz- 
thumi?) detinuerunt abbatem quendam legatum ducis Bur- 
gundie in saluo conduetu lantgravii Thuringie. — et abbas 
predictus postea factus cardinalis, quem sepe vidi ego Con- 
radus Stolle in urbe Roma pape (so) cardinalis Attrabatensis 
de Burgundia : — anno ix, lvüj, tempore pape p . . . 

bl. cxlii (1451). vmme allerheiligen tag do quamen dy 
rethe beyder hern gebrudere wedder von Ache, dy do hatten 
geteydinget vmme Lutczelnborg, vnnd brochten mit on drissig 
Franczosen ader Walen unnd eynen apt genant Attrabatensis. 
den selbigen apt sach ich dor noch zu Home, do wart her 
eyn cardinal in deme nunden jare hirnach. 

bl. clvi — clxhi eine mappa mundi, von Konrad Stolle im 
j. 1458 zu Mantua abgeschrieben. 

bl. clv* (1462). anno domini m° cccc lxii die xii men- 
sis Aprilis quidam nobili (so) cives de Gonstantinopoli porta- 
verunt ad urbem Romam beatissimum caput saneti Andree 
apostoli , quod rapuerunt de civitate Gonstantinopoli Et papa 
Pius aeeepit idein caput et introduxit urbem cum magna so- 
lempnitate videlicet cum xxiiii cardinalibus et xliiij episcopis 
nee non magna populi caterva, Eciam nie Conradum Stolle 
presente vidi et singula audivi. 

bl. clxiv. In dem j. 1474 von sant Jacobs tage bifs 
her uff disse czit, habe ich Conradus N. etliche stucke des 
krieges czwischen deme herezogen von Burgundien unnd des 
Z. F. D. A. VIII. 20 

bischoffes zu Kollen, als ich die hie zu Erffort in gemeinen 
reden unnd vel sagen vorstanden gebort und vornonicn habe, 
von pristern geistlichen unnd wertlichen Studenten, kouff- 
luten, burgern, geburn, wallebrudern , rutern, unnd andern 
fronten luthen, alle her in rayn memoriale geezeichent unnd 
in czwifeln der worheit der ich zu geeziten nicht vor wahir 
gewust habe ab es also gescheen ist adir nicht, sondern nach 
den sagen, unnd darvmb wil ich vngenant sy unnd mich dar 
inne bewaret habe, sundern solch gedrengnisse unnd grofsir 
schade ist mir in mynem herezen leyd unnd bekummirt mich — 

bl. ccx*. Item in deme selben winter 1477 an deme 
nochtage der heiligen drey könige, do ging ich Gonradus 
Stolle der ditcz geschreben hat, unnd myn bruder er Johan 
Linderbech beide vicarien sant Seueri kirchen zu Erffort, 
gingen zusamene von Erffort in die heiligen sind zu Roma, 
do leden wir solche kulde das ich des nicht vorschreiben 
noch vorsagen kan , were des almechtigen gotis hulffe unnd 
bewarunge nicht bie uns gewest, so weren wir wol tusint- 
mal erfrorn , wann es was ufs der mofse sere kalt, do wir 
komen uff den Doringer walt do was der shehe tiff bifs an 
minen gurtel, unnd zu unfserm gluck gingen vij waine vor 
uns vbir den walt, weren die nicht gewest so hetten wir 
nicht kont ubirkome, unnd leden solche grofse kulde das is 
niraant gloubet unnd der snehc werte bis das wir komen kein 
Rome in die slad , unnd ging alswol zu gutem glucke ufs, 
das unfser keiner krangk noch sich wart, vor vnd noch, unnd 
gesunt widdir heim quomen in der cruezewochin. 

bl. ccxxvh. A. 1478. — Hirnoch folget eine grosse 
czweitracht krigk vnnd hadder czwisschen den von Erffort 
vnnd deme bisschoffe zu Mentz vnnd den hern zu Missen 
vnnd Doringen gescheen in mynen geeziten genant er Con- 
rad Stolle ein vicarier zu sant Scver zu Erffort der dilzs 
geschreben. 

bl. ccxxii. Von der stad Florentcz in welschen landen. 
Nach gotis geburt — 1478 jar ist diesse geschieht gescheen 
zu Florentcz und davon in die stete Nurenberg und Erfforte 
geschreben , von sulchen schrifften ich Conradus Stolle ditz 
al heer colligirt habe und in myn memorial geschreben habe. 
Am montage Urbani sint disse zithunge durch wäre schrifft 

und botschafft kegen Norenberg komen. Item zu Florencz 
sint czwey gesiechte von alder herkomen erbarkeit, eins ist 
genant Medicis, das andere Peczi — ccxxii \ Und der bru- 
der de Medici war czwene, die ich Gonradus Stolle obge- 
nant ouch dicke wol gesecn habe do ich zu Florencz und 
Rome wonende was. 

bl. cclxxxvhi. 1483. Von einer grofsen processien ge- 
scheen zu Erffort an deme fritage vor sanct Johans tage 
baptiste. — Das habe ich geseen unnd ouch mete gegangen 
der ditz geschreben had, genant Conradus Stolle eyn vicarius 
zu sante Seuer. — ccxxxxix". Geben zu Erffort 1483 uff 
montag nach unfs lieben frowen tagk purificationis zu dutcz 
lichtmesse genant, scriptum per me Conradum Stolle vica- 
rium seti Seueri Erff. 

bl. cclv. — 1488 noch mittefasten do quam eyn legate 
kein Erffort gesant von deme bobiste zu Rome Innocencio vm°, 
der bestalte eyn groffse processien zu gehene an des heiligen 
blutes tage der do ist an deme nochtage unfser lieben frowen 
tage, in der fasten, do gingen die hern zu sente Seuer auch 
mit unnd der legate lifs do grofser mechtiger bullen czwo 
trage in der processien, das habe ich geseen, ich gingk auch 
mit in der processien. 

bl. cclx. 1491. Item an sente Marien Magdalenen 
abende zu nacht als elfe schlugk do quam also eyn gestrenge, 
ungehure, mechtigk grosse stormwindt in mynen dache in 
mynen hufse, do machtes eynen grofsen buch, es zog dy 
bonnayle mit den bonen us den gesuarren und zubrach ouch 
sust keynerley und bleib ouch allen enden gancz, unnd werte 
nicht lenger dann i stunde. 

bl. cclxiii. 1491. In dissem jare ben ich der ditcz ge- 
schreben had genant Conradus Stolle eyn vicarius zu sente 
Seuer funff unnd funfTzigk jar alt (do ditz geschreben ist). 

bl. cclxvh*. — 1493. In deme selben sommer vmme 
Petri et Pauli fürte man mechtigk feie korns von Erffort uff 
pferden, feie mol xl funffezigk adder lx pferde uff eyn mol, 
in das slifl zu Köln und an den Rin unnd kein Brunswigk, 
das habe ich geseen der dils geschreben had, ouch uff wa- 
gen welche nae worn. 

20* 



308 AUS KONRAD STOLLES ERFURTER CHRONIK. 

Endlich kann noch das was in den Erfurter archi- 
diaconatsregistern über Stolles Verhältnisse vorkommt zur 
bestätigung und erg'dnzung seiner eigenen bemerkungen 
dienen, so heifst es in St. A. Würdtweins Thuringia et 
Eichsfeldia medii aevi ecclesiastica, comm. 1 (Mannh. 1790) 
s. 40 Vicariae ecclesiae s. Severi Erford. vicaria s. Liborii 
episc. quam possidet Conradus Stolle, est de collat. dec. et 
cap. und in dem Registrum vicariarum in ecclesiis civi- 
tatis Erfordiensis — collect, a. M. Wilh. Frid. Kromayr 
(Elf. 1748. MS.) s. 46 (In parocbia Bartholomaei) ad vica- 
riam s. Bartholomaei, Philippi et Iacobi, Caeciliae, Kuni- 
gundis et Hedewigis in sumino altari ex obitu Nie. Torwerl 
institut. Henricus Predell par pleban. et altermann, prae- 
sentatus 20 (1420?) ex obitu Theod. Stobeurauch institut. 
Conradus Stolle 64 (1464). — In parocbia albarum domi- 
narum. s. 73. ad vicar. b. Mar. ex resign. Nie. Vochs inst. 
Theod. Stobeurauch per praepos. et priorissam praesentatus. 
63. inst. Conradus Stelle (Stolle) 64. institutus Theod. 
Stobenrauch 67. 

Wir hegen die hoffnvng den dank unserer leser zu 
verdienen, wenn toir aus dieser lauteren, für die aufklä- 
rung der geschickte Thüringens von der mitte bis gegen 
das ende des fünfzehnten Jahrhunderts so reichhaltigen 
quelle vorzüglich das entlehnen was der fleifsige und un- 
parteiische chronist aus eigener und sorgfältiger beobach- 
tung über sitlen, gebrauche, trachten und andere zu- 
stände seines Vaterlandes hin und toieder bemerkt hat. 

11UD0LSTADT. L. F. HESSE. 



bl. ccxii*. Wie das junge volle lieff zu deme heiligen 
bluete zu der Weifsnacht da genesil Meideburgk. 

Als man schreib nach Christus geburt tusend vierhun- 
dert vnnd funuvnndesobiuczigk da hub sich eine winderlichc 
geschieht jn der wochen nach sente Johans tage baptiste jm 
lande zu Doringen , Francken , Hessen Missen vnnd andern 
landen, das die jungen lute knaben vnnd junefrawen czwis- 
schen ezwenezig vnnd achte jaren , zu male kleine kindere, 

zu deme heiligen blute Helfen, ane gelt ane wissen der ei- 
dern, die sust nicht ufs deme hülse hetten gegangen ane 
geheil'se der eidern, fromer lute kindere vnnd wol geczogen, 
dinstboten, meyde vnnd knechte, lifsen ore cleydere vnud 
was sie halten vnbewart, vnnd konden des nicht zu houffe 
brengen, sondern liefsen stehe vnnd lie was da was vnnd 
Helfen ore strafse, also das or dicke vnnd vil czwey adir 
dryhundirt an einen huffin ging vnnd sungen leyssen, vnnd 
hatten banir, vnnd sprachen enteil on ginge eyn rot crucze 
vor, die kindere entlieifen mit gewalt oren eidern , die loch- 
ter oren multern , das die mutiere nachfolgeten weynende 
vnnd sehnende vnnd konden der (/;/. ccxm) kindere nicht 
erhalde, Vnnd wanne man sie jn sperrete so worden sie vn- 
synnig, und wann sie is an quam, so hüben sie an zu wey- 
nen, wie grofs, wie alt, wie deine sie worn vnnd begunslen 
zu czetterne, als die das kalde haben, das sie nicht ge- 
sprochen konden, vnnd weinten also lange bifs das sie ufs 
den husern quomen uff den weg, vnnd entlieffen den luten 
mit gewalt, Vnnd als balde als sie an quam als balde Heften 
sie ore strafse, barfufs halbnackt jn hemden in ketteln bar- 
houbt , ane gelt ane brot vnnd ane alle vorsichlickeit, vnnd 
wann das efsen uff deme tissche stunt das man solde efse 
vnnd sie nach nuchtirn warn, nach so Helfen sie cnweg vn- 
gefsen, vnnd man mochte or jn keiner weifse behalde, vndir 
hundirt behilt man kume ein mensche das man ubir rette, 
Man fürte sie zu der bichte, die bichl vetere konden or nicht 
ubir rede, czu wilen quam is kume ein das sich lifs bedute. 
Vfs der stad Arnstede Helfen driehundert vnnd xxiiij kindere 
schulere meydichen vnnd knechtchen, vnnd der Schulmeister 
ging mit den schulern, vnnd darnach die knaben, zuletczt 
die meydichen, vnde warn enteil also deine, das mau nicht 
getruwete eine mile weges zu gehen, nach Helfen sie dahin, 
vnnd gingen gliche sere, enteil Helfen tag vnnd nacht, vnnd 
is reinte also sere an sente Peter vnde Pawels abinde vnnd 
die nacht, nach als ifs am allirscresten {bl. ccxm a ) reinde, 
wilche is anquam die hüben sich vnnd Heften, vnnd frageten 
nicht nach dem reyno-, Item ufs Tenstete Helfen uff eyn mol 
vier vnde drisig kindere, vnnd ufs allen steten vnnd dorffen, 
Vnud des dingis wart also vil, das der rad zu Erffort vnnd 

die geistlichen richtere lissen gebeten zu Erfforte, jfs solde 
nymant ane loube synis pferners vnnd ane bichte geen, abir 
man fragite wening dar nach, Manch man muste vmmb siner 
kinder willen, manch frowe vmme ore tochter willen , dicki 
vnnd wil, der man vmmb der frowe willen dahin louffe. 
Item sechs wocheu frowen mit kindern. Item manch junge 
frowe hatte funff adir sechs kindere da beime, die liefsen sie 
alle vnbesorget vnnd vnbestalt vnnd lieifen dahin, fie, kuwe 
vnnd schoff, hufs vnnd hoff liefsen sie vnbestalt stee, vnnd 
liefen von dem felde, von den pflügen, von deme weite, vom 
grafse , die knaben die der pferde hutten die halten ore 
czoyme an oren helfsen vnnd lieffen dahin , vnnd etliche die 
uff deme felde füren die Hessen waine vnnd pfert sleen vund 
lieffen ore strafse, jtem is hatte eyn man zu Erffort weit 
vorkaufft vnde die kindere von Arnstete giengen durch hin, 
do gab er den kindern einen grosschen zu spifse , vnnd lifs 
pfert vnnd wain stehe vnnd lieff mele, vnud hatte eyn pur 
nuwer scho gekoufft die liefs er uff deme wayne licn, Item 
dinste knechte vnnd meyde, (bl. ccxiv) vnnd wanne man sich 
allir mynst vor sach, so quam sie das an, vnnd begunsfen 
zu weyneude vnnd lieffen ore slrafse, Enteil sageten ny- 
mande nichts vnnd liefsen allis stehe vnud lien was sie hat- 
ten, Item ufs deme lande zu Francken bie Koburg adir Bo- 
binberg quomen or ufs einen dorffe bie xxx. die hatten zu 
tage vnnd zu nacht achczen mile wegis gegangen vund ouch 
banir, eine monstrancien dar uff gemalet, Item die von Arn- 
stete hatten einen adiler jn oren banir, vnnd nymant ge- 
sellete sich miltenander zu gene, sundern wann sie uff die 
strafse quomen so quomeu on gesellschafft guug zu, Item vn- 
dir wegen goben on die lutc essen vnnd trincken al sad, 
wer nicht gelt halte zu vorczerne der bettelte, so ward ome 
sad, vnnd sie konden ouch des oren keins gebruche nach zu 
sammende gelefsen das was gar eyn winderlich ding Item die 
wifsen gelarten doctores meynten es were ein jnflofs des 
hymmels, den luten die der complexien wem Etliche mein- 
ten es were nicht gut, is queine von deme boisen geiste, 
Etliche meinten is were von gote eyn jngeben vnnd eyn 
wunderwerg also das die lutc zu wilen sere czweitrechtig 
worn Item die wiefsen zu Erffort goben also vor, das man 

der selbien lute die also lieffen keinen solde jn loi'sen zu den 
stad thoreu, wann worvmme, man raeynte, wann die kindere 
vnnd die lute das volk also seen louffe, so worden sie ouch 
darzu geneyet der gesellschafft vnnd lieffen dann ouch mete, 
vnnd das (bl. ccxmi") fant sich ouch an der worheit also, 
Vnnd uff deme lande ufs allen dornen lieffen sie also wol 
als ufs den steten, Item man sagite ouch das vil grosir 
louffte were de partibus stagnäbus da hin, wann is lieffen 
kindere die nach nicht gebeten konden , vnnd die frawen 
trugen sie mete vnnd wüsten ouch nicht was das heiige blud 
was, vnnd wüsten ouch nicht was sie taten. Vnnd das sie 
sust nirgen andirs hin lieffen danne da hin das was eyn grofs 
wunder, Ifs Heft* manch meydichen wol geczogen kind, das 
nicht vor die thor ane der mutter adir vater willen hette 
gegangen zu ores nackebürs kinden, adir hatte nicht kont 
eyn firtel wyns gehole, das lieff mit gewalt enweg, vnnd 
fragite nicht noch vatir noch muter. Item enteil kindere hat- 
ten win geholt, die gobeq einen andern menschen den win, 
oren eidern zu brengen, vnnd lieffen enweg barfufs ane man- 
tel, ane sloyger, ane hud adir kogel wie is sie an quam also 
lieffen sie dahin. Item ufs der stad Il'sleuben lieffen eilff 
hundirt, jtem ufs Hetstede dry hundirt, Item grofs volk ufs 
Osterich, vude Vngern, vnnd ufs allen steten vnnd landen, 
das vnczelich was Item die von Arnstete quomen widder 
vnnd worn xiiij tage ufse gewest, man wolde sy zu Erffort 
nicht jn loi'sen sundern sie gingen uff deme graben hin mit 
oren banir vnnd or was dryhundirt vnnd czehene, kuechtchen 
vnnd meydichen, vnnd sie sagiten das on die marggrauen 
von Brandenburg zu Angermunde allen liefse essen vnnd 
trincken gebe zu tissche sitcze uff sinen sal, vnde einen 
iglichen menschen (bl. ccxv) einen berlinschen grosschen 
darczu, Vnnd jn die sammenunge vier gülden, vnnd die von 
Mansfeld gaben allen luten brod vnnd bier, uund die marg- 
grauen bestalte die strofse das on nimant torste thun, vnnd 
liefseu sie zu Werben vmme sust vbir füre, vnnd wo sie 
gingen, do lieffen on die lute enkein vnnd boten on her- 
berge an , ane z» Erffort da wolde man sie nicht jn lofse. 
Item das selbie louffen werete also lauge, ufs Vngern, Po- 



312 AUS KONRAD STOLLES ERFURTER CHRONIK. 

len , das jn Doringen eyn sterben quam , vnnd starb sere 
ouch zu Halle, Numburg, Erffort, Gole vnnd Isenache etc. 

(bl. ccxv*.) Disse geschieht jst gescheen jn deme lande zu 

Francken genesit fPirczpurg ubir Wertheim jn dem Tubar 

tal zu Nickelskusen. 

1476. Nach Christus geburt vierezenbundirt jar dar nach 
jn deme sechs vnnd sobinezigisten jare, hat sich disse ge- 
schieht begeben, das einer genant Hans Beheme wonhalftig 
jn deme dorffe Helmestat eyn halber tbore als man on von 
jogunt uff gemerket hatte, von drien erbaren mannen edil 
lute villichte bofse cristen vnnd ketezere genant die von 
Stetten vnnd eyn pfarrer bie on wonende genant Gonradus 
Thunfelt, vmme geldis vnnd gutis willen den genanten thoren 
dar zu gesprochen, vnnd ome anewisunge goben gelort vnnd 
vorgegeben hatten uff die forme , Er sulde uffenberlich uff 
trete vnnd predige vnnd sulde spreche Vnfser liebe frowe 
Maria die muter gotis sie ome entschenen personlich dric 
adir vier mal vnd entschine ome tegelich vnde habe ome ge- 
sagit, er sulle uffinberlich predige vnnd vor nimande schoe 
vnnd den luten sage vnnd jn die land vorkundige allem volke, 
das alle volk ufs allen landen sulle jn pilgerimfs wifse zu 
or kome jn ore capellen adir kirchen zu Nickellshusen jn 
deme Tubar tal neben Wertheim da wolde sie gnedig sin, 
vnnd is were ouch ubir al nirgent kein applas dann dasei- 
best, Das thet der arme mensche mit vorhencknisse der er- 
bar lute vnnd des pfar- (bl. ccxvi) rers, Vnnd trat uff vnnd 
predigete vnnd sprach alle ding solden sie gemeyne vnnd 
die czit niete sich das man alle pristere toten solde vnnd 
wer xxx. pristere getote konde der solde grofs vordiene, sie 
helten ouch keine macht inehe von gote, es were ufs, man 
funde ouch keinen prister mehir beide wertlich noch geistlich 
noch in keinen orden vnnd straffte gliche wol dar bie die 
brosttucher , körte cleidere vnnd spitezige schoe das misse- 
hagite vnfs liebeu frowen alezu sere , vnde got wolde sere 
dar vmme straffe Sundern sie biete da vor, vnnd man solde 
sie dar vmme zu Nickelshusen ersuche, andirs die straffunge 
erginge, Vnnd predigte vil bofser ketezerige vnnd grol'se 

wunder werg die da zu Nickelshusen geschegen der kein 
war was, Vnd sprach ouch vnfser liebe frowe hette ome zu 
gesagit vor weben er biete vnnd was er biete das solde ge- 
scheen vnnd erhört werde, Vnnd das volk gloubete ome vnnd 
hilden on als einen propheten, wann er was sust eyn siecht 
leyeman vnnd halb vnwifse, Die erbar lute vnnd der pfar- 
rcr santen andere lute ufs vnnd liesen das ouch vorkun- 
digen vnnd sagen jn vil land, das vnfser liebe frowe da 
gnedig were vnnd geschegen grofse czeichen, der was 
kein war, Vnnd doch von deme geschreye vnnd predigen 
von jngebunge des bofsen geistis gar nahe das gantcze 
(bl. ccxvi *) zu Francken vnd ouch andere land beweget wor- 
den, Vnnd das volk lifF an grofsen houffen ufs allen bisthum 
vnnd landen mit banirn vnnd fanen keyn Nickelfshusen vnnd 
trugen mit on grofse mechtige lichte vnnd kerczen von wachfse 
also grofs das drie adir vier mann kume eine kouden ertrage, 
Vnnd lieffen ane alle vornunfft vnnd loube orer pfarrer vnnd 
prelaten, die das dann mit sampt der bisschoffe Vorboten hat- 
ten bie deme banne, das volk fragite aber nicht dar nach, 
sie lieffen gliche sere , die juncfrowen ließen mit zu singen- 
den hären , die sechs wochen frowen , junge knaben , jung 
vnnd aide menre, schregen vnnd sungen leysfson durch stete 
vnnd dorffere, die die selbige ketczerie vnnd tusschcrie ge- 
ticht hatten, Vnnd quam dicke vnd vil das uff einen son- 
abent zu samen quomen bie sobenczigk tusent menschen, 
kinder ■ vnnd aide lute , frowen vnnd man , also das is er- 
schrecklich zu sehene was , Vnnd eyn iederman quam mit 
sinen wergkgeczuge , Ein ackerman mit siner geifseln, ein 
steinmetcze mit siner bicken, eyn sraed min sinen hammer 
Der bisschoff zu Wirczburg lifs das vorbete, jfs halff nicht, 
die erbar luthe wolden das habe wan sie hüben das gelt uff, 
Der bischoff zu Wirczburgk hatte rad dar ubir , das hifs on 
Rudolffus eyn fromer alder man, Vnde schreib dar noch deme 
erczbisschoife zu Mentcz hern Dytero von Isenbergk, vnnd 
clagite die torheit des (bl. ccxvii) volks, Do schreib der bis- 
schoff zu Mentcz widder, das er den hoffen den prediger 
solde lafsen griffen vnnd vorhore wie is gestalt were, das 
ted der bisschoff zu Wirczburg der sante keyn Nickelfshusen 
vier vnnd drissigk gewopent zu pferde , die fingen den ge- 

nauten Hansen Behemen, der safs nacket jn der tafern vnnd 
predigite den Juten grolse wunderwerg die on der pfarrer 
vund die erbar lute gelart hatten, vnnd buuden on also nackt 
uff eyn pfert vnnd fürten on kcyn Wirczburg jn einen torm 
uff der borg vnl'ser lieben frowen berg, da worn kegenwertig 
bie sechstusint menschen, also sie on fingen, abir is nam 
sich nymant an vnnd worn allirraeist fronde lute die allir 
erst komen worn , Do das die erbar lute erfurn die worden 
czornig vnde swurn zu houffe vnnd nomen vil volks an sich, 
die der bofsc geist ouch dar zu sterkete, also das ir wart 
bie czwolff tusent vnnd was an sante Margareten abent vnnd 
die lute worn ul's vele landen gesamment die nomen bie 
fuaffhundirt kerezen ul's der capellen zu Nickelfshusen , die 
die lute bracht hatten, vnnd czogen die ganteze nacht bie 
lichte bis keyn Wirczburg vor die bürg das man nennet 
vnfser lieben frowen berg, an deine selbigen sonabent an 
sant Margareten tage fru zu funffer czit quomen sie vor die 
die borg mit den enpranten kerezen vnnd hisschen (bl. ccxvii") 
on den gefangen gebe luterlichen vmme sust ledigk, adir sie 
wolden alle dar ubir sterben, Der bisschoff wart besorgit 
vnde bestalte sine borgk so best er konde, vnnd lies enteil 
buchsen an gehe ane schaden, das that er durch erschreck- 
nisse willen. Vnnd is wart ouch ein grofs murmuln in der 
stad zu Wirczburg uff die pristerschafft das die da widder 
retten, die da villichte wol wüsten das is tusscherie was, 
vnde sprochen den pristem gar ubile von der sache halben, 
Also vil das czwene erbare rittere fromer nienre ermanten 
das volk gutlichen vnnd mit guten worten das sie von der 
torheit abeliefsen vnnd czogen heym eyn iglicher da er hin 
gehorte jn sin land Vnnd geboten bie gehorsam was des 
bisschofes nienre da mitte wem das sie heim czogen vnnd 
wem gehorsam orem hern deme bisschoffe vnnd pfarrer vnnd 
gloubeten nicht also lichtlich den sachen js gehorte die geist- 
liche achte an , Also czogen or enteil heim enteil bieben 
vnnd meinten den thorm zu haben adir dar ubir sterben, 
Die erbar czwene rittere sprochen der bisschoff hette einen 
armen man gefangen den wolde er vorhoren, wann er den 
vorhort were er dann gerecht er worde on wol widder Der 
selbie Hans Beheme bekante jn deme gefencknisse das is 

orae die Junckern von Stettyn vnnd or pfarrer gelart vnnd 
jngegeben hetten vnnd das also zu pre (bl. ccxvm) digene, 
Vnnd ufs zu brengen, vnnd hatten ome ouch gelt dar vmme 
gegeben, Vnnd hatten der predigere ouch mehe ufs gesant 
zu verkundigene den sie ouch gelt goben, abir sie behilden 
das meiste gelt, Do quam der von Wertheim vnnd nam grofs 
gelt ufs der capellen, Vnnd als die lute von der borg nicht 
wolde abelafse, do schickte der bisschoff ufs nach siner maii- 
schafft vnnd ouch ufs der stad, vnnd stalte sich zu weherne 
vnnd treib das volk mit gewalt abe, vnnd liefs ouch mit 
buchfsen schiefse propter terrorem, vnd liefs sie von der 
borg tribe , also wart or achte vnnd (Irisig erslagen, hundirt 
vnnd xxvn gefangen , da flohen die andern alle mittenandere, 
Vnnd der bisschoff lifs an noch czehen, doch gütlich das man 
on nicht mehir schaden thun solde hette er gewolt er hette 
sie alle wol behalden , Also liefs er hir nach den man vor- 
hore der bekante alle geschieht, wie er dar zu komen vnnd 
vndirwifst weher, des erfur sich der bisschoff al wol, da 
er nu alle ding war fand das is tusscherie were vnnd keyne 
warehafftige czeichen weren, sundern ytele fantasie were, 
do mete das volk vorleitet worde vnnd geschege vmme gel- 
des wollen, Do lifs er den selbien Hansen Behemen durch 
erschregknisse willen der andern, vnnd durch sulcher ket- 
czerie willen die da von quome mochte lifs er on borne, 
Vnnd fing den pfarrer er Conrad Dorrnefelt der on das ge- 
leret vnde vnderwist hatte, Vnnd sante on deme bisschoffe 
zu Mentcz, {bl. ccxvm') Also sagite man das der von Werk 
heim neme das oppfer uff vnnd wil pferner sin dar zu, Vnnd 
die erbar luthe worden fyent des bisschoffes vnnd toten ome 
schaden jn sinen laude, vnnd hetten gerne den loufft ge- 
stereket vmme des geldes willin, so woldis der bisschoff nicht 
liede vnnd was gar sere da mete betreten , abir is wart zu 
letezt allis vorgefsen, vnnd wart keins mehir dar ufs. 

finis. 

(bl. ccxlh.) Ei/n lyd von den von Erffort vnnd dem 
bisschoff zu Mentcse. anno domini m°. cccc°. lxxxi" . 

Nu hilff uns got von hymmelrich, 
der alle dingk wol kan machen glich, 
jn himmel vnnd uff erden, 
vil groser breffe sint an geslagen 
was wil dar ufs werden. 

Die brefe halden, höre ich sage, 
myn herre von Mencz thu sich vil der clage, 
ouch hat mans wol vornomen, 
wie vil rechts er zu Erffort habe, 
vnnd kan dar zu nicht komen. 

Worvmme das ist das lafse ich steen, 
wanne man sal zum glichen seen, 
jn rechte sich das geboret, 
ein man thut eine halbe rede, 
es sy billich das man beide vor höret. 

Nyhit vnnd hafs bringit vil der clagen, 
breffe vnnd sigil sullen das sage, 
was die von Erffort haben, 
wer das sine vmme gelt gibit, 
der ist mit rechte her abe. 

Das ist an om seibist also, 
zu Schildenrode vnnd anderfswo, 
Erffort will ich nennen, 
da ist gebort eyn antwort uff die clagc, 
als danne kan man recht erkennen. 

Clage vnnd antwert vnuorletczt, 
die sal man bie enandir setczen, 
vor fursten vnnd vor hern 
also wullen die von Erffort thun, 
ore anwart {bl. ccxlh") mit eren. 

Die von Erffort beten gar siecht, 
gancz vol mechtigk allis or recht, 
als is ist vor mich komen 

uff vnfsern heiigen vater den babist, 
der hat das also uff genomen. 

Bie deme wullen sie alle ores rechten blibcn, 
wer die dingk wil vorbafs triben, 
vnnd mag sichs nicht gemafsen, 
weme das houpt gebore der schere den bart, 
wil ers abir eyn nicht lafse. 

Were noch das beste dar jnne konde gewende, 
abs mochte komen zu einem guten ende, 
man spricht doch ubir lute, 
wer sinen garten vorkoufft, 
der darff numme dar jn krute. 

Wer gibit mynen hern von Mencz den rad 
das er wil eine sulche stad, 
an andere hern wenden, 
Ifs were eyme stifft zu Mencz eine sture, 
behilde er sy jn synen henden. 

Wirdiger furste von Mencze so gut, 
haldet die von Erffort jn uwer hudt, 
jfs mochte nach komen zu gccziten, 
sie konden uch brengen czeen tusint man, 
zu stormen vund zu striten. 

Das ist einer stad eyne grofse czal, 
die nuen stete ubir al, 
mit allen oren zugehoren, 
solden sie brengen dry tuscnt man, 
man muste gar hart dar vmme sporn. 

Der selben ist eyn teyl vorsatczt, 
sente Mertins mantel ist seere vorletczt, 
zurissen vnnd zubrochen, 
js muste eyn guter snider syn, 
der on solde widder machen. 

Sente Mertins mantel der slifst sich sere, 
vnnd kan sich brechens nicht erwere, 
were er schone vor nehit mit syden, 
doch blebe Erffort gerne da by, 
wanne mans mochte erlyden. 
(bl. ccxlih) Das thun die von Erffort wol mit eren, 
wann sie begern keines andern herren, 

danne bie deme stufte zu bliben, 
Sie vndirstehen sich des zu wehern, 
wil man sie dar von triben. 

Hentcze Gutiar vns dicz lideiin sangk, 
sine winter cleydere die sint ome krangk, 
jr merket wol wye ichs myne, 
myne hern von Erffort die cleytten mich wol, 
vnnd schad on werlich cleyne. 
finis . 1.4.8.1.° 



(bl. cctxxi*.) Von den Franczojsen. 

Anno domini h ." cccc .° xcvn do wanderte eyne krang- 
keit jm lande zu Doringen vnnd zu Erffort in der stad 
vnnd jn feie landen dy man hifs dy Franczofsen vnnd man 
sprach sy were by hundert jaren nicht mee gewest vnnd 
wafs eyne flechtene suche, es worden mit ersten breite blät- 
tern dar nach worden sy breite grinder vnnd rochen sere 
ubele vnnd brante vnnd hitczete als gebrant were * vnnd 
werete manchen eyn halb jar adder eyn gancz jar etliche 
komeu weder uff vnnd etliche feien weder nidder jn kranckeit 
etliche logen wol eyn jar ouch starben feie lutlie daran, vff 
der prediger kerchoff Iagk es fol, man buwete by dem grofsen 
spettel by deme graben eyn eigen hüls do logen sy inne, es 
quomen ouch feie fromder armer luthe kein Erffort dy dy 
kranckeit hatten, dy von sente Jacoff quomen dy hatten ouch 
feie dy selben kranckeit etliche hatten dy kranckheit ij drey 
jar vnde logen etliche gingen vnnd brach es in den beynen 
vnnd armen vnnd wer das vortreiben wolde dorch mancher- 
leye arcztie deme slugk die kranckheit jnwart der moste das 
lange trage es wolde ouch vnuortreben sy. 



(bl. cclxxiv") Anno domini m.° cccc." lxxx do vor- 
gingen dy langen snebele an den schuen , dar noch komen 
dy breyten scho als dy kuemuler mit über siegen jn der 
czit gingk ufs der trotarlt tantcz der vor ny geseen was 
vnnd weret noch bifs her jtem dy manne trugen breite grofse 
'-• randbemerkung hitcze hattcns jn dem munde. 

hemden mit grofsen breiten brostlisten vnnd forne gericket 
jtem dy frowen vnde dy meyde trugen kostliche brost tuchere 
ouch forne mit breiten kostlichen listen ge- (bl. cc.lxxv) 
sticket mit syden mit perlin adder flittern. vnd ore henidc 
hatten secke do sy dy broste jn slackten das alles vor nicht 
mee gewest was vnnd dy frowen lange spitczen an den schon 
mit patyn vnnd dy scho hatten alle wisse scheffte alles vnc- 
zuchtigk Sy trugen ouch kollerechte brostchene, vnnd dy 
manne trugen jopen forne uffene mittenander vnnd wisse ad- 
der von gewande kostliche brost tuchere vnnd über her gesnu- 
rct mit syden snuren adder mit breiten senckeln vnnd breite 
prifsen an den jopen ermeln, vnnd dy menlele forne uffen 
vnnd kort vnnd uff den syten arme löchere mit breiten knouf- 
fen, vnnd vnden vmme her zu howene sweiffe , körte jopen dy 
koller liff ufs gesneten jn den rocke zu halbe wegk lange holsen 
gehalbert mit mancherley färbe kleyne hüte adder bereth mit 
oren alles vnczuchtigk. Sy trugen ouch uf der gafse in 
mancherley wifse vnnd färbe als dy frowen pflegen, dy syden 
hüben der frowen vorgingen reyne dy frowen lange czipfe- 
lichte hüben dy wunden sy vmme dy houbte adder grofse 
dicke breyte wolste vnnd forne her an den hüben köstliche 
sterneche, schone her als dy riche luthe, gut narren speel. 
Item do man schreib 1440 jar hyvor do trugk man men- 
tele ane snure dy frowen trugen rocke mit kragen vnnd 
forne zu allerdinge dy manne trugen rocke dy woren forne 
czu allerdinge vnnd gericktc ermel, wenigk parchens jopen 
(bl. ceuoev"). keyne ganeze hofsen dy bant man mit czween 
senckkeln an. Stomphe scho vnnd dy mentel worn uff 
beyden syten czo, grofse breite huthe, dy meyde trugen ore 
czopphe hinden nidder hangen vnnd weningk czopphe bender 
gancz geezuchtigk, keine wifse noch rothe scheffte an den 
schon, sy trugen ouch keine mentele bils hene das sy brüte 
worden. 

(bl. cc\) Hier folget noch ein Med von der obgeschreben 
geschieht des herezoge von Burgundien. 

Nu höret da eyn nuwe mehir 
was man sagit hen vnnd her, 
vnden vnnd oben jn den landen, 



320 AUS KONRAD STOLLES ERFURTER CHRONIK. 

das ist allis von einem manne von Burgundien 
(bl. ca.) von sacliin manchir hande, 

Die er eine czit begangen hat, 
manchir hubischir man ist Heben (bieben tot?) 
als durch sinen mudwillcn, 
noch wil er nirgint habe rüge noch frede, 
nimant kan on gestillen, 

Er hats jn Nidderlande gar wilde gekocht, 
nn hat er sich hin uff gemacht 
an die eitgenossen nu, 
er hat noch nicht vil an on gewonnen, 
sie setczen ome allis enczeln zu, 

Sie haben om vil landes zu schänden gemacht, 
vnnd manchen man nidder gelacht, 
Schier jn einem jare, 
er hat on irst eyn grofs gut heim gefurt, 
jn ore land vorwar 

Das sie selber nicht konden geholen, 
das rede ich nu wol unuorholen, 
Sie mochten ome mogelichen sagen dangk, 
doch furchte ich hetten sie on bie deme halfse, 
sin leben were werlich krangk, 

Ifs ist gescheen vor vastnacht, 
do hatte er eyn vastnach spil gemacht, 
vor Gransee ist er komen, 
da sint etliche Switczere jnne gewest, 
die hatten is vor jn genomen, 

Wie ers da hatte gekocht mit on, 
sie mochten siner gewalt nicht widerstehen, 
sie sint uff gnade er ufs gegangen, 
do hatte er die fromen lute, 
widder got erlrencket vnnd ouch gehangen, 

Vff vierhundirt* odir mehir, 
das tad den eitgenossen gar wehe, 
vnnd sint kein welschen Numburg komen, 
wol uff czwenczig tusent man 
als ich vor nomen, 

Vff den ersten donrstag in der vasten, 
400 ran dbem erkung Helvedj interfecti. 

sie hatten widder rage nach rasten, 
sie hatten zu sammene gesprochen, 
wir wollen alle dar vmb sterben tod, 
das vnschuldige blud mufs werde gerochen, 

Dar nach uff sonnabent fro, 
do czogen sie hin kein Samnierku 
vor das slofs als ich uch sage, 
das hatte der herczoge von Burgundien vor 

gewunnen, 
das wolden die Switczere widder gewinnen, 

Vier tusent czogen vort mit synnen, 
da quomen on behende mehir, 
der herczoge quam mit einem grofsen heir, 
is was czwo mile von der wagenborg, 
uff die Switzere was er also arg, 
vnnd was on enkein geezogen, 
er hatte die wagenborg gerumet, 
vnnd hatte sich selben betrogen. 

Were er jn der wagenborg bieben, 
wer on dar ufs solde haben getreben, 
is hette noch vil lule gekost, 
das her die wagenborgk hette gerumet 
das was sine grofse vorlust, 

Oanne er lag starg vnde veste jn sinen lager, 
vnnd hatte eine wagenborg geslagen, 
vnnd die wol begraben in die erden, 
funff vnnd czwanczigk tusent man 
hatte er gehabt zu pferde, 

Vnde czwei tusent man zu fufse, 
sint mau die warheit sagen mufs, 
das waren soben vnnd ezwanezig tusent man, 
hatte er gehabt jn deme felde 
wol geezuget schone, 

Der herczoge was selber niete uff der fart 
vnnd sin bruder der bastart 
vnnd manchir hobischir man, 
die hatten alle ganeze krebisse an 
vnnd glissen als eyn spigel schone, 

Das alle die sprechen vnd jehen 
Z. F. D. A. VIII. 21 

die on vor Nufs haben gesehen 

gelegen jn deme feldc, 

das die waginborg (Jbl. ccn.) vil köstlicher was, 

von husern vnd von gezelte, 

Die eitgenofsen hatten sich dorzu geschicket 
vier tusent man hin vor gericht 
glich an das herzogen heir, 
die Walen sprochen sie weren alle vnsir, 
des konden sie sich nicht erweren, 

Da die Switzere worden das heir ansehen, 
da filen sie nidder uffe ore knye, 
vnnd boten got den herren 
das er wolde bie on stehen, 
der herzöge hatte uff sie grofse begerunge 

Da die Swiczer vilen uff ore knye 
das warn die Walen ane sehn 
sie dochten jn orem mute, 
sie wolden sich glich ergeben han, 
vnd bieten also vmb gnade, 

Der Switzere hinderhalt was nicht grofs noch wihet, 
der herzöge kunlich kegen on reyt, 
vnd hatte drie spitzen gemacht, 
mit trometen vnd grofsen geschrey 
nymant horte nach ny grofsser gepracht, 

Vff die viertusent wart er rucken, 
die Switzere worden ouch vor sich drucken, 
vnd hatten sich glich an sie gewant, 
vnd sich so ritterlich gestalt, 
das die Walen ganz worden vorblendet, 

Mit oren langen spiel'sen vnd hellebarten, 
wie sie uff rutere warten, 
wo sie (innigen heer, 
do worn die spiefse vnd hellnbartcn dar, 
or Worten vnd scharff begern, 

Sie hatten mit on gcmangilt also, 
die andern eilgnofsen komen vollent darzu 
uff beide siten jn gedrungen, 
got hatte on das glucke gegeben, 
das on wart der.seg gegeben, 

Sie hatte die Walen von on gedrungen, 
einer ist nach deme andern (bl. ccn") enweg 

gerannen, 
Vnd haben die flucht gegeben, 
wer nicht wol zu fufse was, 
das koste ome sin leben, 

Sie hatten on mit rechter macht, 
dorch alle sin loger enweg gejaget, 
durch die Wagenburg hinufs, 
zu einer siten flouch er jn 
Vnd zu der andern widder ufs, 

Die Wagenburg lag, nu merket mehe, 
zwifssen einem brucbe vnde einem sehe, 
sie mochten uff keiner siten komen ufs, 
danne glich durch die Wagenburg, 
treben sie die mit gewalt en nufs. 

So sint sie alle geflohen bin danne, 
vnd haben nichts gebracht da von, 
koch, kremer vnd kenzelere, 
die haben do vorkoufft ane gelt, 
was die Switzer funden jn dem heir vnd gezelt, 

Da haben sie die mererteil erslagen, 
vnd die die da warn bie dem wagen 
vnd konden nicht entrinnen, 
der reisige gezouch flouch alles von dann 
vnd musten ouch da hynden, 

Grofs vnsprechlich gut lafsen, 
das was vil ufs der mofsen, 
nicht zu singen noch zu sagen, 
grofser glucke hat ny keyn man gesehen 
bie alle vnfsen tagen, 

Danne das die Switzer haben gehat, 
zu gewinnen solchs grofses gut. 
vnd wenig volks erslagen wart 
das nie keyn man hat gehört 
sagen bie allen vnfsen lebetagen, 

Deme herzogen sint da tod bieben 
sechs bundirt man adir soben 
vnd der Switzer zu der stund 

21* 

sind funff vnd zwenzig man crslagen 
(bl. ccm) vnd virzig man wunt, 

Die Switzere haben da funden uff deme lagere, 
mit namen funffzen hundert wagen, 
geladen uff alle ore siten 
mit woffen vnd allem gezuge 
das da gehört zu deme strite. 

Sie haben ouch funden hacken buchsen zwene 
grofse wagen, 
ouch haben sie funden uff deme lagere 
buchsen puluer hundirt tonnen 
vnd zwey hundirt slangebuchsen 
funden sie ouch zu den stunden, 

Drie grofse mechtige houbtbuchsen her, 
da etliche ist sobenzig centener swer, 
vil mehir geschütztes vnd wehere, 
das is nimant vorsegen kann 
nach vorschriben die mehere, 

Sie haben da gewonnen sechs hundirt gezelt, 
dar jnne haben sie funden an barem gcldc, 
von silbere vnd von golde, 
das zwene wagen nicht konden getragen, 
sie mochten ome mogelichen sin gar holt, 

Das er sie so wol hatte bedacht 
vnd on solch grofs gut heimbracht, 
sie solden ome biilich nygen, 
sie mögen nu wol deste bas 
herfarten vnd krigen, 

Sie sint ouch komen jn des herzogen von ßur- 
dien canzelie, 
do haben sie funden die rechten krige, 
alle sin trinckegescherre vnde grofse silberne 

kannen, 
güldene kannen vnd güldene koppfe, 
der was vil vnd dar zu swerc, 

Sie haben funden einen stul von silber vnd 
golde rod, 
da der herzöge selbest ulfe gesessen halle, 
platen von silbern lilf vnde wyd, 

vil rucke vnd schubeu (Jbl. ccm a .) von köst- 
lichem gewande 
von samit vnd von sidcn, 

Es were nicht wunder mercke mehir, 
das darüber nirgent eyn Switzere were 
er trüge an eine sydenn schuhen, 
were on der printz nicht entreten, 
sie hetten on geslage durch sine hüben, 

Sie haben ouch funden siner jngesegil dry, 
grofse bullen vnd brieffe ouch da by, 
vnd etliche heimeliche hinder hüte, 
das on werlich ruwet vil mehir danne alle das 

grofse gut 
das er da verloren hatte 

Sie funden eyn banir, das was vonsiden rot, 
dar uff geslicket mit clarem golde, 
sine wopen vnd alle sine land daran, 
gezird mit richem golde 

Nimant kan gesagen nach getichteu, 
was der herzöge hat jn disser geschieht, 
grofses Schadens genommen, 
man hat is uff das geringeste vbirslagen, 
man sagit von einer sommen 

Es sei drie hundirt mal tusent gülden wert 
an baarem silber vnd golde ane alle geuerde, 
aue die buchfsen vnd andir geSchutze, 
der printz hatte die schantze vor seheen, 
er hatte sich da zu hant lassen nutze, 

Er mochte wol sprechen vnd sagen, 
hat mich der tufel her getragen, 
an die Switzere vnde eitgenofseu 
vor war er lifs nicht davon, 
vnd solde er nach eins legen einen blofseu. 

Sie haben drie tage vnd drie nacht gelegen 
uff der Iegerstad jn sulcher pflege 
vnd haben siner gewort nach stritis rechte. 

Were er widder komen uff der fart, 
so wolden sie on menlicheu haben bestad, 



326 AUS KONRAD STOLLES ERFURTER CHRONIK. 

vnd das er (1)1. ccim.) das selbige nicht hatte 

gelhon, 
so haben sie Fammerk vnd Granfse ufs gebrant, 
vnd haben das gut heim gefurt, 
kegen Switzen als jn das land, 

Sie sagen lob vnd ere deine ewigen gole, 
das er sie behütet hatte 
vor sulchen schedelichen gesten 
vnd das so wenig volks ist bieben tod, 
das duncket mich das allerbeste, 

Is wart ny mogelich nach recht, 
das cristene lute mittenandere sullen fechte 
vnd vorgieisen das cristenliche Mut, 
wy wol eine sele besser ist 
dann allir der werlde gut. 

Wol an wir müssen habe gedult, 
is ist leider vnsir sunde schult, 
js blibit dar bie nicht stahen, 
ich furchte is sie nach nicht da, 
sie müssen nach eins daran, 

Doch sal man bitten got den hern, 
das er die sache zu deme bestenk ere, 
noch sinen gotlichen willen, 
vnd wulle doch dissen fursten, 
sin vngetruwe gemute stillen, 

Das er von dem morilichen krige lasse, 
das so jemmerlichen nicht werde vorgosseu 
das cristenliche blut, 
vud das das geschege, 
das sullen wir alle bitten got Amen. 

(bl. ccim.) Der anfangk vnde das ende der geschieht 

heresogen Karls von Burgundien, vnnd wie das ein ende 

nam. trivm regum anno m.° cccc." lxxvij. 

Als man czalte nach christes geburt vnsers hern vierezen- 

hundirt sechezig vnnd funff jar, 
czoch herezog Karl von Burgundien gar uffenbar, 

Mit andern forsten gar mechtiglich 

vbir den edeln koning jn Franckrich, 

also ab sie on wolden mit gewalt vortriben, 

yedoch mästen sie on lafsen einen koning bliben. 

Danne is wart eine richtunge troffen. 

das eyn yeder man heim czoich sloffen. 

Dar nach greiff er zu der heiigen ehe 

bynnen drien jarn adir en wenig mehe 

Vff der hohczeit was hocher schöner frawen tancz. 

Da sprach er, er sehe vil lieber grofsis strites glanez. 

Tod slahen vnnd gorgilu abe stechen 

stormen fechten stete vnnd slofs brechen 

Als er vormals zu Ynehant hatte gethan 

da nicht bleib eines burgers hüls bestan 

Dar nach hatte er Lutch die grofsen stad 

gewonnen vnnd verbrannt 

Die muren gefellit die lute geschleißt 

vnnd ubir czwey tusent swanger frawen vorseufft 

In das wafser mit schiffen die liefs er dorch boren. 

das die kindertraginden frawen balde ertruncken woren. 

In deme czwei vnnd sobinezigisten jare jn der sommerezit 

czoch er abir jn Franckrich gar wyet 

Dorch sinen hoemut deme keuige zu nide vnnd zu hafs 

vor eine stad genannt Beonas 

Die tat er beschiefsen vnnd bestormen vaste. 

doch muste er dar von scheiden als eyn gast. 

Vnnd czoich jn Nonnadie vor Robean 

derselbien stad gewan er ouch nichts an 

Danne das er mit vil rouben vnnd brande 

grofsen schaden tat jn deme lande 

Vnnd vil vnschuldiger armer lute lil's toten. 

jeminerlichen lifs martern vrind enelendiclich noten. 

Dar mete er gar grofsen grufsel den luten machte. 

das man sine gewalt daste (bl. ccv.) erschrecklichir furchte 

vnde betrachte 
Vnnd also sin veiter der herezoge von Gelren gehorsamlich 

zu ome reyt. 
do hatte er on gefangen vnnd hart jn gefencknisse geleit. 
Vndc daruoch sin herezogtum Gelreu mit heres krafft, 

ubirczoeen gewonnen vnnd mit Worten zu sinen henden 

bracht. 
Dar nach jn (lerne dryc vnnd sobinczigisten jare 
gedachte er dorch sine hoflärt vor wäre. 
Ein mechtiger koning jn Frifsland zu werden, 
mit ersuchunge grofsir liste vnnd mancherhande geuerde. 
Deme heilgcn romschen riebe also abe zöge, 
da vbir gemerket wart sine list vnde behende abtragen, 
da wolde der keyser dar jn nicht geen zu Triere. 
dor noch jn deme vier vnd sobingisten jare gar shere. 
Wolde der Burgundier jn den stifft zu Köln ouch griffen 
als er horte krigis tanz dar jnne pfiffen. 
Da eoieb er mit siner mannschafft vor Lamperten 
vnd siner gesellschafft der Pickardien 
Auch mit vil buchfsen dein vnd grofs 
vor die stad Nufs die er vaste beschoifs. 
Zu oren tormen muren vnde pforten. 
die kein ome geslofsen warn an allen orten. 
Dafs er nicht mochte komen dor jn, 
wie wol er doch gerne or herre were gesin. 
Er tad sine hobischen tanzknaben. 
tag vnd nacht ane vnderlafs graben. 
Die von Nufs grymmeten als die behern, 
die da widderwere zu thune begern. 
Mit hulffe des ediln fursten vnd siner man. 
von Hefsen eyn Iantgraue genant Herman 
Wanne sie is beduchte zu haben (bl. ccv") guten fug, 
So erslugen sie der Burgundier genugk. 
Vnd werten sich also gar lange zit (ane sechs wochen eyn jar) 
bifs das der romische keyser do hin zoieh zu strit. 
Da quam eyn legate zu stunt, der erwarb abezehens 
Des folgete der Burgundier darvmb das er gerne jn Lotringe 

gewest were. 
Vbir den frommen fursten herzogen Reynhart, 
der da nicht wolde mit ome sin widder den keyser uff sinen 

pari 
Sundern er hatte sich getan uff des keysers site 
vnd jn den dutzschen bunt jn geborlicber zit 
Vfs rcdelichen merklichen Ursachen sich anefing 



AUS KONRAD STOLLES ERFURTER CHRONIK. 329 

vnd durch des almechtigen gotis schickunge zu gingk 

Vnd durch sine gotliche gnade ist jn gegossen 

das der herzöge von Osterich ewigen frede hatte beslosscn. 

Mit der ganzen gemeine eitgenossenschafft 

vnd sich ouch mit lobelicher einunge behafft. 

Zu andern fursten hern vnd steten, 

den der Hagenbach das ore wolde abe wetten 

Der des von Burgundien Iantvoyt was, 

vnd regirete ufs hoffart nyde vnde hafs 

Wanne die osterichfse lantschafft was also vorpfanf, 

das man sie solde jn burgundischer hant 

Die alten friheiten rechten vnd gewonnheiten behalden, 

dar von wolde sie der lantvoyt Haginbach spalden 

Mit nuwen funden nuwe recht mache, jn dorffern steten vnd 

slofsen 
Da dorch er sie hatte allirdinge (bl. ccvi.) ubir nofsen 
Er wolde ouch mit gewalt den bufsen pfenning han 
vnd tat den frowen person vil schände vnd laster an. 
Er entheubte etliche erbare bürgere ane recht vnd vnuorschult, 
die andern bürgere brachte er zu swerer vngedult. 
Er machte mit drawen worten grufse grufsen. 
meistern vnd rad der stad Mulnhufsen 
So vil das sie gedachten einen fund, 
do mete sie quomen jn der eitgenofsen bunt. 
Zu deme das sie jn des pfalzgrauen bescherme worn, 
der Hagenbach wolde burgundisschc gewalt da uffenboru 
In dissen sinen hoen freuein worten, 
die er rette weren babist vnd keyser an zweien ortern 
Pfalzgraue vnd die eitgnofsen an den andern zweien enden, 
dannoch muste Mulnhufsen werde burgundisschen hendeu 
Allir erbare burgerschafft in Brysach, 
vnderstunt ouch der Iantvoygt Hagenbach 
Zu zufügen Jammer vnde noyd, 
vnd sie alle zu brengen jn den tod 
Sulchem sinen anslage nach, 
quam jn die selbe stad gar goch 
Ein grofs reysig gesinde, 

der uffsatz wart von den burgern gcinerket gar swiudc. 
Die reysingen knaben worden balde ufs gelreben, 

der lantvoygt Hagenbaeh ist vor die orte da bieben 

Den behilden sie vnd wart gefraget ane lachen, 

von sinen manigfeldigen bofsen sachen 

Er bekante siner mortlichin gefecht, 

wie er helle dicke vnd vil erbar bürgere ertötet ane recht 

(bl. ccvi*). 
Andere sine ubiltete warn ouch gar nffenbar, 
darvmb fugite om zu machen eyn korz jar 
Vnd vororteilte on vmb sinen tod slag, 
das om sin houbt abe fiel vnd uff der erden lagk. 
Da mete nam sine bofse gewalt ein ende, 
es wart ouch davor nach angefange des bundes behende. 
Deme burgundischin siner pfantschafft iosunge vorkundiget 
mit einen herolde jn brieffen der pfantschilling gegrundit 
Wie der jn eine benante frye stad 
an golde rod were geleyt zu nemen fru vnd spot 
Solche lofsunge hat der Burgundier vorachtet 
vnd sich uff vientliche krige betrachtet 
Des er sich dorch die sinen bat gefangen an 
mit kirchen burnen berauben frowen vnd man. 
Mit prister beschedigungen kirchen heilgeu gezirden zu 

sehenden, 
mit tod slahen vnd roberigen an vil enden 
Des halben fursten hern stete vnde lande gemeyn 
lobelicher hoer zöge quomen ubir ein. 
Da mete sie Ellekort erubirten, 
vnd der Burgundier gar vil zum tode erkoberten 
Vff sontag nach saneti Martini 
bie deme guten nuwen wini 
In deme vier vnd sobinzigsten jare, 
darnach jn deme neesten jare zware 
Wart gezogen vor Gransee vnd Lyle 
vnd Blanrunt gewonnen subtile 
Vnd ouch sust vorstort andere roubnesle, 
vnd getötet alt vnd Jungk das beste 
Bifs das sie die roubhuser alle vmb brachen 
vnde die ubile bofsen gestiebte rächen 
Burgundischer grofser hoemut {bl. ccvn.) achlc des alles 

deine, 

er was jn krigischer ubunge vorhertet als ein steyn 

Seiden ymant konte vor om genefsen, 

nach deme er horte den grofsen Alexandrun lefsen. 

Wie der alle werft ubirirwant, 

des glichin laste on oach also werden genant 

Vnd hatte sich des ubirwindens vormessen, 

er hatte abir des rechten anefangis vorgessen. 

Das er also eyn mechtiger furste nach cristenlichen rechten 

zum ersten widder die Turcken helfen fechten 

Die kürzlich jn der keyserlichin magistrat erblandn 

klegelich vnd mortlich haben genommen ubir handen 

Manigis cristen menschen blut haben yorgossen 

das hat den Burgundier nicht vordrossen 

Er hat vil lieber cristen menschen getötet, 

vnd geschaffen zu toten genotiget 

Nu als der burgundissche herzöge jn Lotringen zoich 

vnd dar jnne jderman sine grofse macht floch 

Da ergäbe sich ome die lotringisschin stete 

vnd wer da gerne frede vor om hette 

Der ging zu geloben an sine hant, 

damete gewan er gar vil lute vnde Iant 

Vnd zoich da jn ßurgundien vorbas, 

als danne siner grofser anslag was 

Zu helffen den zu Sophoien vnd den die om woren gewant, 

die sich hatten ufs der eitgnofsen bunde zutrant. 

Dar jnne ore eidern vnd sie gar lange worden den gesyn 

das was deme Burgundier gar eine grofse pin. 

Vnd brachte sie uff sine site, (bl. ccvn a ) 

darvmb zoich er ufs zu strite 

Zu reysen vnd zu rechten, 

vnde belag der eitgnofsen knechte 

Vierhundirt jn Gransee bie deme see, 

dar jnne geschach on von hungere gar wehee 

Das sie uff sine zu gesagete gnade erufs quomen gegangen, 

da wurden sie alle getotit vnd gehangen 

Das ging den gemeynnen eitgnofsen zu hertzen 

vnd ervugen sich alle zu lidene totlich smertzen 

Adir sulche sine mortliche vngnade zu rechen 

vud hubeu au on vnd die sine zu slaen vnd stechen 

Vnd erslugen mit gotis hullfe vil der sinen tod 

vnd brochlcn on balde ja fliehens nod 

Vff sonabent vor invocauit, 

worden gar vil der sinen ores lebens quyd 

Vnd wart ome an gewonnen mit stritis krafft 

sine Wagenburg vnd was dar jnne bieib bebaft 

Silber golt sidengewant vnd clenod, 

sin jngesigil vnd gar vil dingis das on got 

Also mit grossen vnd mit deine buchsen gnedielichiu bescherte. 

do mete er sich kegen on wolde haben gewert. 

Durch sin volk vnd buchsenschiessere, 

ouch sine bogenere vnd langen spiessere. 

Die sich alle haben davon gemacht, 

da sie der vil helmbarten nomen achte. 

Vnd der vil Switzere glänzen 

do lernten sie ouch flien tanzen. 

Doch bleib er ouch vil kleben, 

die do alle verloren or leben. 

Mit erslahen vnd ertrincken ju deme sehe (bl. ccvm.) 

dar nach wart on abir gelesten mehe. 

Der eitgnofsen macht zu schowen, 

dorvmb war er kegen Losan gezogen 

Vnde hat sich widder an gerust mit anden buchfsen 

ouch sin ungeslagen volk lafsin wifsen 

Er wulle als eyn fürstlicher man 

andirweit gar kunlichen dran 

Vil volks mehir danne vor ist zu ome komen 

vnd er hat sinen heirzog widder an genomen 

Vor das stetelin Mortin sich geleyt, 

der graue von Rcmond ist ouch mit ome bereit 

Mit den Sofoyern jn das leger gezogen, 

die stadmure hat sich kegen on gebogen. 

Von deme schiessen der grofsen buclilsen sleyn, 

der stad lute kegenwere was ouch nicht kleine 

Bifs das die gemeine der eitgnofsen 

vnd ore zugewanten sint zusammene geslofsen 

Nemelichen des herzogen von Oslerichs Sigisinundis macht, 

herzöge Reinharl von Lodringcu hat sich selbir dar geacht 

Der zweier bisschoffe vnd stete Strafsburgk vnd Basile lute, 

Colmar SIetstad vnd andere richslete sumeten sich nicht 

Vnder deme volke worn feie grauen hern vnd edilknechtc 

die worden ritter geslagen zu ritterlichem gefechte 

Funtf paternoster vnd aue Maria den wunden Grisli 

worden demutiglich gebetet mit geboygeten kien 

Vnd mit witen ui"s gespannen armen, 

das sich got gnedielichen wulde über uns erbarmen 

Noch siner gotlichin gnadin gewonheit, 

amen habe sie alle frolichen vnd getrost gesagit 

(l>l. ccvm a .) Vnd sint in deme namen gotis kegen deme 

Burgundier hin gezogen 
vnd haben gar ritterlichen dar jn gehauwen. 
Mit redelichis stritis ordenunge au on gewant 
da ist er abir fluchtielich dar von gerant 
Doch musteu or vber vierzentusent bliben 
mit tod slahen jn den see sich lafsen triben 
VIF sonabent der zeentusent ritter lag, 
als man tusunt vierhundirt sechs vnd sobinzig jar zelen mag 
Buchfsen vnd andirs gezugis gar vil, 
liesen sie auch dar uff das selbige zil 
Der Burgunder gar balde gonfs kegen Sälen floicli 
der eitgnofsen volk des von Romond lant an sich coch 
Vnd zogen or enteil kein Losan, 
da bie fingen die sofoyssche rethe an 
Es zu teydingen widder jn den aldcn bunt, 
den landen zu freden jst gar gesunt 
Vnde sprachen sie wolden geben was sie solden 
adir was die eitgnossen vorgnuglichs haben wolden 
Das wart al da beslossen zu Friburg jn Ochtland 
uff einen gutlichen tage da seibist zu band 
In biewefsen des herzöge von Lodringen, 
der halff is mit des konigis relen zum besten bringen 
Darvmb haben die lande nu widder oren frien wandel, 
kegen enander mit allem fruntlichen handel 
Als nun der Burgunder nach seiner flucht, 
ist zu Sälen gelegen jn stiller zucht 
Vnd keine bofse adir hat gereget, 
so ist docli binnen des der herzogen von Lodringen worden 

beweget 

Darvmb das er ome Nansee hatte vmme legen vnd vorgc- 

halden 
hatte sich gerust uff ein glucke vnde got waldeu 
Das er Nansee die stad sin eigen vnd erbgut, 
widder mochte brengen jn sinis selbis hud 
Vnd had das mit siner bnntgenossen macht {bl. ccix.) 
widdir zu brengen zu sinen handen geacht 
Nach langen leger vnd vil schiessen, 
das hat den Burgundier wollen vordriessen 
Vnd sich abir beworben mit allen sinen künden 
vnd des eine grol'se zal helfendes volks fanden 
Vfs sinen vbirn vnde niddir lande, 
die sint alle kommen zu sinen handen 
In sin feltlager vor Nansee, 
darjnne ist allir erbarkeit gesehen gar wie 
Mit hungir liden vnd mit schiessen, 
rauise hunde vnde katzen genyefsen 
Ouch etliche tage pferdefleisch musten essen, 
der Burgundier halte sie so harte besessen 
Das er sie alle wolde haben tod, 
vnd brengen swerlich jn Sterbens nod 
Er hatte eyn vas fol strenge darmele wolde er sie alle 

hencke, 
vnd keiner fürstlichen gnaden kegen on nicht gedcnckc 
Vnd hatte die gerechtickeit gar zunicke gcslagen 
das wolde om got nicht lenger vortragen 
Nemlichen ulf sontag der heiligen dry konnige abind 
on gestrofit mit totlichen goben 
Vil bitterer danne der mirrc, 
ist sin sele von sines liebes geschirre 
In wye rauche sinir hochfart hin gefarn, 
got wolde mit deme golde siner gnaden die sele bewarn 
Vnd allir toten übe seien, 
die sinerhalben sind komen jn quele. 
In allen striten stormen vnd vechten, 
von hern rittern edil luten vnd armen knechten 
Der er vnmofsen vil hat zun lode bracht, 
zu solde uff genomen vnd sie zum tode geacht 
Wanne er on oren wochen sold solde geben, 

so schickte er sie zu stormen das sie verloren or leben 
So behilt er danne das selbige gelt, (bl. ccix\) 
da mete besserte er danne abir sin heir feit 
Vnd ouch suuderlichen die in Lodringen sint gelegen dar niddir, 
als er jn stritis wise facht da widder 
Vnd sich hatte mit stritbuchfsen zugericht, 
zu volbrengen an der stad Nanse grol'se totliche geschieht 
Die dann got der almechtige gnedielichen wante, 
vnd gab schickunge, das man on vnvorselich an rante 
Nach ritter slahens gewonheit 
vnd nach geborte der eitgnossen bescheyt 
On ouch ritterlich vnd fientlich an greifen, 
da was sin fechten nicht anders dann jm stegereiffe 
Vnd stach vaste fleende vnden mit den sporn 
vben was sine wehere des Stechens ganz erfrorn 
Nach siner flucht ubir andir tage vnd stunden 
wart er als eyn armer knecht nackt vnd tod funden 
Danne so balde sin hofemeister, kammerere vnd arzt on le- 
gende an sahen, 
klegelichen weinende vor war sie sprochen. 
Das ist vnfser herre von ßurgundien gewesen, 
der almechtige göl lafse sine sele genefsen 
ewiger gerechtir got jn hymmels trone, 
o koniginne der barmherzickeit allir höchste kröne 
Als den dutzen landen vnd nacion 
die jn fruntlichem vorbuntnissc stan 
Gendige hulffe von dir grofslich ist gescheen vnd gethan 
das sie des Burgunders gewalt sint worden ahen. 
Des sagen sie dir got hoch lob dang vnd ere gar schon 
alle cris tenlichen demuthigen vndirthan 
Die der liebe ewige barmherzige got nummer wil gelan, 
sundern allezit trostlich beschermen mit gnediger sonnen vnd 

mand 
Vnde vns alle helffen zu ewiger selickeit, 
amen (bl. ccx.) sie jn froiden von vns allen ewiglich geseyt 
Hir nympt des herzogen von Burgundien macht vnd leben 

eyn ende, 
das vns got sinen heiigen engil sende. 
Der vns alle beware vor sulchen fursten, 

die also nach armer lute gute vnd blud dorsten. 

Bisthum vnd richstete meinen vndir sich zu brechen 

des sulle wir got bete zu rechen. 

Vnd das er vns davor behüte gnediclich, 

dar vmme sollen wir om dang sagen ewiglichen, amen. 

finis. 



Ein Resonet in laudibus wieder die falschen Euangelischen. 

Wir wissen wol den grossen trug, (l/l. cccix\) 
den merket hie on alle lug, 
man sieht ganetz clar, manch grofs beschwar, 
so lang gebraucht die daebreuber 
jr freyen. 

Sie singen er, lob jren got, 
Plutoni der ju geholfen hat, 
Das als ietzt Euangelisch ist, 
Was jren leib macht geil vnnd faist 
ir frey. 

Sie geben al den pfaffen die schuld, 
so redt ich das mit meiner hueld, 
es kouipt als von dem kouflraan her, 
jeh mein von erst die geselschaffter 
jr frummen. 

Der ein hat allen wein bestelt, 
der ander sich des pfeffers helt, 
der drit als schmaltz hat genomen an, 
noch seit jr nhur den pfaffen gramb. 
Ir freyen. 

Sie haben gar kein gewissen nicht, 
mit eilen mafs niunlz wag vnnd gewicht, 
mit argein gefar falsch trug vnd list, 
damit sein alle whar vermischt 
jr freyen. 

So was bedarff der arme man, 
den mufs er zu dem kaulfman ghan, 
nemen was vnd wie sie da wendt 
man schickt es sunst an ander endt 
jr frumen. 

(bl. cccxh.) Hodie apparuit. 

Hodie sie triumphirn 
vnd pauccatiren 
noch der paul's 

der arm man verdirbt vnd mufs zum ihor hinaufs, 
eya eya 

wie lang wol wir narren sein, 
macht doch diieb al ding gemein 
Clemencia. 

Siehstu nit das superbiren. 
schlytten faren 
vber mafs, 

Venus vnd Diana seint vff aller strafs, 
eya eya 

mussig gan mufs gleichen hann, 
man wil dich nit feyern lan. 
Invidia. 

Es mufs jn alle menschen fliehen, 
dhuet abzihen. 
wo sie farn. 

das maul kompt jn den gantzen tag nit aufs dem barn, 
eya eya 

golt vnd samath von jn gleist, 
der arm man bleibt vngespeist, 
Superbia. 

Sie reyten al vff hengsten hrein, (bl. cccxn".) 
auff wegelein 
jn vbermuth 

vnd fressen al an vnderlafs der armen guth, 
eya eya. 

hoffart kan nit bestendig sein 
fürt euch al jn ewig pein, 
Justicia. 

Alsbald sie aufs dem beth hergand, 
kalt suppen stand, 
schenck tapfer ein. 
Z. F. D. A. VIII. 22 

den tag treten sie wie die gemalten pfauwen hrein. 

eya eya. 

sol das euangeliscli sein, 

füllen sich doch wie die Schwein, 

In crapula. 

Den gantzen tag klingt seyten spil. 
seind freyden viel, 
auff allen plan, 

noch tiesch fengt man zu spielen vnd zu tantzen an. 
eya eya, 

einer zu dem andern ferth. 
der arm man sich kaum ernert. 
miseria. 



(bl. cccxh".) Ein Omnis mundus con eosdem. 

Omnis mundus thut sere wueten 
nalo hoc errore. 
casta mater wol vns behüten 
a plaphemo (/. blaspbemo) ore, 
bant sie braubt gnad vnd ehr, 
jr furbit gilt nit mher, 
geile pock vnd stincket geck 
seint hodie, achten sich jre gleich, 
schnöde wurm, 
last ewrn stürm 
cum virgine, 
euch wirdet ewigs we, 
we we we we we we 
euch wirt ewigs we, 
keret vmb 
e zeit kümb. 
thund euch kennen, 
vnnutz nennen, 
itaque ruffents an 
weib vnd man. 
sie kan euch jn allen noten beystan. 

(bl. cccxm.) Ein Dies est leticie wieder die falschen 
Euangelischen. 



Der tag der ist so freidenreich 
allen lutherischen, 
dan sie fallen jre beuch, 
haut vol al gewelb vnd kysten, 
durch wucher falsch fuerkauff vnd list, 
das nindert mher kein narung ist, 
sie habens als jn henden, 
vbering es als verschwindt, 
bifs es vns ein tewrung pringt, 
hie vnd allen enden. 

Der Luther kam in eben recht 
mit viel guther meren, 
der die heiligkeit verschmecht 
vnd thut alding vmbkeren, 
daruuib ein ider itzunt helt, 
was jm nach lust seins leibs gefeit, 
jr solt mich recht vernhemen, 
kein ehr noch tugent gielt nit mher, 
wie vnser alter brachten her, 
man wil sich niemer Schemen. 



(bl. cccxiv.) Ein Armer Judas von den newen Christen. 

jr viel armen Christen 
was hand jr gethan, 
das jr euch Priapisten, 
hant so verfuren lan, 
darumb muest jr noch leiden 
vil hellische pein, 
sanct Peters schiffla meiden 
falt jn das mher hinein 
kyrieleison. 

22* 

Nit neyd die hohen schulen, 
wuthet nit mit schalle 
sie land nit also wulen. 
wie es euch gefal. 
wissen kein grund noch glauben, 
bey potencia, 
seint jr die seien brauben 
vnther falschem schein 
kirieleyson. 

jr reudigen scheffle, 
wer "hat euch verblendt, 
das ir furwitzig effle, 
nit ewern hirten kendt, 
den wolffen thut nach lauften, 
gand willig zu dem tod, 
got wirt euch schwerlich straffen, 
jr thuts an alle noth, 
kirielevson 



(bl. cccxvi.) In nomine domini Amen. 

Wie had der deufel seinen samen 
Vnder die von Mentz gestrawet 
Etlicher sich mit crawet 
Das jn nit jucket 
Es ist wol jr selber schuldt 
Ir hoffart jr vngedolt 
Ir grosser vbermut 
Wirt offe das lelzste nymmer gut 
Darnach hant sie gerungen 
Die alten vnd die jungen 
Bit menchen grieffen 
Die sie gegen den stieffteu 
Vnd gein dem reiche hant gethan 
Sie enwolden niemant für nicht han 
Bit mancher hende Sachen 
Sie wolden konig vnd bisciioff machen 
Die rede hat nit furgang 

Der keyser was jn zu lanck 

Alle hern waren jne zu dein 

Sie wolden die landt gemein 

Bezwingen vnd hern sein 

Sie beschlossen Meyn vnd Rhein (bl. cccxvi*.) 

Vnd des reiehs Strassen 

Die grofs vnmafse 

Das let got nit vngerochen 

Wan das sie handt gebrochen 

Closter vnd godes hanl's 

Vnd hant vordrieben daraufs 

Die epte vnd die mönche 

Die pfaffen vnd canonicke 

Die musten Mentz entweichen. 

Die armen vnd die reichen 

Die pfaffen alle gemeyne 

Sie sein grofs vnd kleine 

Sie hant sie gevnereth 

Vnd gots dinst verkeret, 

Den man do so schone beging 

Wer diesen ralh ye angefing 

Sie sagent jm es vndangk. 

Es sey kurtz oder lang. 

Darumb seindt sie gesellende t 

Vnd an jren eren gependet 

Als ist es gefallen 

Ir vberbracht jr schallen (bl. cecxvn.) 

Ist nidergelegen 

Sie handt liecht vnderwegen 

Den von Osterreicbe 

Den wolden sie simliche 

Sie ein konig han gemacht 

Die rede wart nieder gelacht 

Vnd hant sie keyne möge, 

Sie warthen anders was in doge, 

Vnd Ian hern vnd fursten seyn, 

Ich Sprechens vff die trewe meyne 

Der sich vber wille der vberwist sich 

Dem ist wol die rede gleich 

Also hant sie gebrawen, 

Das mag sie wol berawen, 

Das ist aber nue zuspaden 

Des hant sie kein genade. 

Der aide rath nue dem jungen entwiche 

Das muet sie mogelichen 

Vnd ist grofs schwere, 

Das loer vnd metzlere 

Seindt kommen jn den newen rath 

Vnd auch meyster Zuckelrat, 

Das ist von Genginbach her Johan 

Der ist gar ein wysser man. 

Dem volgendt beyde (bl. cccxvn*.) 

Kremer, weber, becker, schmyde 

Vnd auch die korssener 

Schneyder, sedeler. 

Vnd die weifsgerwer 

Vnd manch duchferber 

Die hant alle der stede rade geschworen 

Ir keiner wart darzu nie geborn 

Was es auch dude 

Wenig fischer zymmerlude 

Die komen alle zu rade. 

Zu meyster Zuckdrade 

Bit sich die geselzen 

So komen die Steinmetzen 

Vnd die fal's bender 

Vnd die alt gewender 

Vnd die alden russen 

Die wollent es gar verhussen 

Vnd baldent alle das gebot fyl hart 

So komet meyster Fege barl 

Bit seinem scharsasse 

Obe sie macht ir wasse 

Ja sie sicherliche. 

Sie sein arm oder riche. 

Kromp oder siecht 

Sie komen t alle in den newen rat gerecht 

So sprichet eyner wart warte 

Wo seint die vom holtz marle 

Eberhardt vnd Hertwin 

Die sohlen auch hie sein 

Bit sich gdic (so) gehäuften 

Vnd zusammen gelauffeu, 

Vmb des landes ere vnd der stede frommen 

So ist noch nit kommen 

Ir aller meynster Süsse mut (/. munt) 

Der finL vil manchen snellen fönt 

Vnd Jacob Issen menger. 

Die zween seint aufenger 

Vnd machint den nuwen rath 

Vnd seint meyster aduocat 

Vor den andern alle 

Wem difs nit wolgefalle 

Wil er ein bessern kiessen 

Er mag wol vor Messen, 

Dis ist also vmb seinen nutze 

Vnd der rechter Scherpelin 

Vnd alle rechter 

Wer es en noch eyns so schwere (t>l. c.ccxvhi\) 

Sie mussent alle rechten nach jrem geboden 

Die kemerer vnd waltpode. 

Vnd auch der schultes 

Sie mussent alle rechten nach jrem geheifs 

Ist es nit anders vmb ein bar. 

Die rede ist sicher war. 

Also gent manchen 

Die kurtzen geyn den langen, 

Seint worden gleich herre 

Wer gefriesse ye mere 

Oder hört ye nit gesagen 

Das in so kurtzen tagen 

So grofs drawen vnd vberbracht 

Wart so bald niedergelagt 

Als Jacob zum Barte. 

Der was gar zu harte. 

Vle vnd Heintze Götze vnd Foltze, 

Müch (/. Virich) der Stoltze 

Vnd der wysse Bouwelman 
Wie fyl er weyfs oder kan 
Sie mussent alle zurade 
Bey meyster Zuckedrade. 
Diefs mag euch wol verdriesseu 
Diese rede wil ich besliessen 
(bl. cccxrx.) Mit einer frembden Sachen 
Des soll ir auch nit lachen. 
Das ist sicher war 
Es nit ein jar 
In eym keller graben 
Da funden sie mit buchstaben 
Einen grossen stein, 
Den läfs ir ein, 
Vnd warn des fondes fro 
Da stundt angeschrieben also 
Ker vmb du findest 
Alles erge fondefs. 
Waren zu kleine 
Bit sie dem steine 
Das vnder offe gewandten 
AI erst da sie bekanten 
Die rechten mere 
Vnd was jn vil schwere 
Das sie worden vnfro, 
Da sie lassen also, 
Mentzer rinckmuere 
Hat manchen losen gcbuwere, 
Beschlossen vnd vmbfangen. 
Darnach ist es hergangen z clrt fleyfs*) 

Nach den Worten: z clrt fleyfs 

Disparibus meritis pendent circa corpora ramis 
Dismas et gesraas medio diuioa potestas 
Summa petit celj dysmas petit infima gesmas. 

Anno Lex sexto. 

Numere düraene Amen, 
Wie gar seinen alten samen 
Geweldigliche der teuffel hat 
Zu Mentz gestrawet jn den rath 
Das jn nit gent zu hertzen 
Die schaden vnd zu schmertzen 
Die jren eidern seint gesebeen 
Sie solden es billich ane sehen. 
Wie sie verlorn ere vnd gut 
Durch jren grossen vbermut 
Den hievor die alden trieben 
So ist ir hoffart noch beklieben 
Sin wafs genug vnd auch gar fiel 
Des ich nue hie nit sagen yn wille 
Doch mag ichs alles nit geschweigen, 
Als der da harpet vf der geygen. 
Wie sie musten jn kurtzer frist 
Nach Jacops vnd Süssemundes list (bl. cccxx.) 
Sie deden es gerne oder wolden zornen 
Die Schlüssel hie zu Mentz zu allen tornen 
Der gemeynde brengen an-ir hant 
Da myde man nue bürge vnd landt 
Gar vestiglich kan zwingen 
Nwe amen müssen sie singen 
Das seindt die guden von den alden. 
Sie wenent des dinges allein walden, 
Nein zwar sie wollent die feder besengen 
Ich forcht man werd sie sprengen, 
Das sie die fursten hochgeborn 
Die zum bisthumb vis erkorn 
Zu Mentz werdint zu ander zeit 
Von dem capittel sunder nit 
Den das von recht beuolhen ist 
Vertreiben wolden zu aller frist 
Nach jrem tommen synne 
Yn selber zu gewyne 
Daran sie nit gewonnen hant 

Jedoch sie nit abelont 

Die jungen die seindt worden geile 

Sie wollent aber dar jr heill 

Versuchen nach der alten kunst 

Sie sehwerent hoch mit grosser gunst 

Sie wollen mit der pfheit (pfaffheit?) stan 

Vestigliche one allen wan 

Zu allen jren rechten 

Mit weibeu kinden knechten. 

Vnd gebiedendt vestigliche. 

An leip an gut arm vnd riebe 

Das sie dauon sollen Valien nicht 

Als schier das gepot geschiet 

Die ersten die dan dauon lant 

Seint die die es gemacht hant 

AIsus sie wenneut liegen, 

Got vnd die werleth betriegen, 

Schleißen vnd auch wenden. 

Die wollent an beiden enden. 

Zu äugen dienen hie vnd dort 

Den bischoffen geben süsse wort 

Von Speyer vnd auch von Babenberg 

Vnd wollent mit dem gauckelwerck 

Suchen nutz in jren sack 

Das doch nit gewesen magk 

Es magk jn noch wol werden hart 

Das sie sufse machent wieder parthe 

An pfaffen vnd an leyen (bl. cccxxi.) 

Man mag darumb noch schreyen 

Manchen der sich es nicht versiecht 

Mich wundert das sie die geschiecht 

Das recht sie nit aufs tragen in lant 

Der sie nyschnit zu schaffen hant 

Das sie die vrteil wollent sagen 

E danne die Sachen werden aufsgetragen 

Daran sie folgent leuthen 

Die selber nit bedeuthen 

Konnent das recht noch ander konst 

Die suchen! nutz vnd ander gunst 

In selber jn der sachen 

Dauon das recht mufs schwachen, 

Sie schmehent got vnd die pfaffheit 

Mit solcher vnstedigkeit 

Vndanck sie beide hie vnd dort 

Verdienenl vnd auch bosse wort, 

Want vff erden nie kein man 

Bedienen konde noch en kan. 

Zwein herin die da hant wieder parth 

So das er sine ere halbe bewart 

Er mutse ir eynen faren lan. 

Hie miede diefse red ein end sol hau 

Got gebe vns allen svnder nit 

Recht zu don zu aller zeit Amen. 

DER STARKE BOPPE. 

Bruder Berthold sagt in einer seiner lateinischen pre- 
digten (zeitschr. 3 , 239,) sunt ut Poppones , qui videlicet 
duplicem habuit virorum fortitudinem et unum diera vel etiam 
parasceve ieiunare non potuit ; anderthalb Jahrhunderte spä- 
ter wird im Ackermann aus Böheim (v. d. Hagens ausg. 
47) der starke Poppe mit Dietrich von Bern und dem hür- 
nenen Siegfried zusammengestellt. 

Den beinamen des starken trägt auch der dichter 
Boppe; nicht bloß in der Überlieferung später meister- 
sänger (v. d. Hagens Minnes. 3, 408\ 4, 692. 906 b ): 
schon der predigermönch meister Jordan fuhrt ihn in einer 
stelle, die Konrad von Megenberg (1349) heraushebt , so 
neben Frauenlob und dem Marner auf. Jordan spricht 
von dem ungeistlichen leben der prälaten und anderer 
pfiffen : sie singent ir tagzeit nicht: wolt got daz sie sie 
sprachen mit andächt und sungen nicht werltleicher lieder. 
so singt der ein den Frauenlop , der ein den Manier, der 
ein den starken Poppen, der Poppen ist so vil worden daz 
sie der gotsheuser guot und ör verpoppelnt (Docen in Hor- 
mayrs Archiv 1821 *. 214). ein anderer text (Mones 
Anzeiger 8, 613) ändert Poppen in buoben und verpoppelnt 
in verbuobeu. 



